વધુમાં જણાવ્યુ હતુ કે, સ્ટેચ્યુ ઓફ યુનિટીને જોડતા તમામ રસ્તાઓ ફોર લેન બનાવવા દોઢસો કીમીના વર્ષો જૂના ઝાડ કાપી નખાયા છે, આદિવાસીઓના ઘરો તોડી પડાયા છે, જેનો આદિવાસી સમાજ વિરોધ કરે છે. નર્મદા ડેમની ઉંચાઈ વધારી બીજા ૨૪૪ આદિવાસી ગામડાઓને વિસ્થાપીત કરાયા છે. નર્મદા જિલ્લો આદિવાસી જિલ્લા છે પરંતુ જિલ્લામા હવે બહારના બિન આદિવાસીઓને ઘૂસાડવા માટે સ્ટેચ્યુ ઓફ યુનિટીના નામે સૌથી ખતરનાક યોજના આદિવાસીઓના વિરોધમાં બનાવવામા આવી છે. ખૂબ જ ઝડપથી આદિવાસીઓની ખેતીની જમીનો બિન ખેતીમા ફેરવાઈ રહી છે. સરકારે પહેલા જિલ્લાની એક આખી પેઢીને શિક્ષણ નહીં આપી હોટલોમા કચરા સફાઈ કરવા માટે નર્મદા જિલ્લામા ખૂટે નહીં તેટલા આદિવાસી મજૂરો પેદા કર્યા છે. ભારત ભવન અને અન્ય હોટલો માટે આદિવાસીઓના ગામડાઓ ઉપર બૂલડોઝર ચલાવી રહ્યા છે. કેન્દ્ર સરકાર દ્વારા નર્મદા જિલ્લાને કેન્દ્ર શાસિત રાજ્ય બનાવવાનો પણ પ્રયાસ છે.આમ પણ આ જિલ્લાના આદિવાસીઓને નકલી દારૂ પીવડાવીને બર્બાદ કરી જ નાખ્યા છે.સ્ટેચ્યુ ઓફ યુનિટીના વિરોધના આ આંદોલન દરમિયાન ગુજરાતના સમગ્ર આદિવાસી પટ્ટામાં આદિવાસી યુવાનો રસ્તા રોકો સહિત અનેક કાર્યક્રમો કરશે. આ આંદોલનને સફળ બનાવવા થોડા દિવસ અગાઉ સુરત ખાતે વિવિધ આદિવાસી સંગઠનોના આગેવાનોની એક મિટિંગ મળી હતી.આ આંદોલનમાં અમને ભાજપ-કોંગ્રેસના આદિવાસી નેતાઓનો પણ આ વિરોધને સમર્થન આપી રહ્યા હોવાનો દાવો કરવામાં આવી રહ્યો છે.